钦定古今图书集成/理学汇编/文学典/第199卷 > 《跋石晋熊曒诗后》前人
## 钦定古今图书集成/理学汇编/文学典/第199卷 > 《跋石晋熊曒诗后》前人

刘梦得言：“八音与政相通，文章与时高下，昔人是之。
五季道衰文丧，当时操笔牍士，率皆哇俚浅下，乱杂
无章。其间能远不忘君，志在忧国，文虽肤近，而忠诚
可取。若曒者，盖鲜俪也。”余读其《上国音书绝二十篇》
及《晋末感兴》诸诗而悲之。苏君又出当时集槁示余，
虽不脱尔日风范，亦时有佳语，自可传后无疑。大观
四年十一月望，闽人黄某长睿观